ኢትዮጵያ የአልሸባብን የሽብር ጥቃት ለማስቆም ጥረቷን እንደምትቀል ገለፀች
አዲስ አበባ፤ መስከረም 21/2006 (ዋኢማ) – አልሸባብ በአካባው የሚያደርሰውን የሽብር ጥቃት ለማስቆም ኢትዮጵያ የምታደርገውን ጥረት አጠናክራ እንደምትቀጥል የውጭ ጉዳይ ሚንስቴር ገለጸ፡፡አልሸባብ በኬንያ ዌስት ጌት የገበያ ማዕከል ያደረሰውን ጥቃት በኬንያውያን ላይ ብቻ ሣይሆን በኢትዮጵያ ህዝብና በመላው ዓለም እንደተፈጸመ በመቁጠር ኢትዮጵያ ማውገዟን በወቅታዊ ጉዳይ ላይ መግለጫ የሠጡት የውጭ ጉዳይ ሚኒስቴር ቃል አቀባይ አምባሳር ዲና ሙፍቲ ተናግረዋል፡፡በዌስት ጌት የገበያ ማዕከል በአሸባሪዎች ታግተው የነበሩ ሁለት ኢትዮጵያውያን ያለምንም ችግር መውጣታቸውን በአገሪቱ የሚገኘው የኢትዮጵያ ኤምባሲ መረጃ እንደሚያስረዳ አምባሳደር ዲና ገልጸዋል፡፡ውጭ ጉዳይ በመግለጫው 68ኛው የተባበሩት መንግሥታት ድርጅት ጉባዔም ኢትዮጵያ ኢኮኖሚያዊና ፖለቲካዊ ጥቅሞቿን ለማስጠበቅ ንቁ ተሳትፎ ያደረገችበት መሆኑን አስታውቋል፡፡በቀጣይ አመት የአውሮፓ ህብረት ሊቀመንበር የምትሆነው አገር ሉቲንያ በኢትዮጵያ ኤምባሲ የመክፈት ፍላጎት እንዳላት ከኒውዮርክ ጉባዔ ጎን ለጎን በተደረገ የሁለትዮሽ ግንኙነት ገልጻለች ነው ያሉት አምባሳደሩ፡፡የዓለም አቀፍ ወንጀለኞች ፍርድ ቤት (ICC) በአፍሪካ መሪዎች ላይ የሚመሰርተው ክስ ከህጋዊነት ይልቅ ፖለቲካዊ ይዘት ያለው ውንጀላ በመሆኑ ኢትዮጵያ አፍሪካ በራሷ የፍትሕ ተቋማት እንድትዳኝ  እንደምትሰራም  ውጭ ጉዳይ ሚኒስቴር ገልጿል፡፡እንደ ኢሬቴድ ዘገባ በአሜሪካ በሚካሄድ የንግድ ኢንቨስትመንት ፎረም እና የንግድ ትርዒት ላይም 87 አባላት ያሉት የግሉን የንግድ ዘርፍ ያሳተፈ ልዑክ ወደ አገሪቱ እንደሚያመራም ታውቋል፡፡